"ए पागल जनानी सोचदी होग जे ए हार में इस्सै गितै आन्दा ऐ। हूं..." उसी किश चिड़ जन होई। उसने बल्लें जेनेही इक हत्थै कन्ने उसदा सिर बिन्द उभड़ा करियै हार कड्ढी लैता। ‘कुतै जागी गै नेईं पवै,’ उसदे दिलै च इक अजीब ध्रकध्रुकी ही। ब जिस बेल्लै उसने दिक्खेआ जे पारो ऊआं गै सुत्ती दी रेही तां उसी होर चिड़ होई। "कियां घोड़े बेचियै सुत्ती दी ऐ?" उसदा मन कीता जे ओ पारो गी जोरै कन्ने झुनकियै बाह्ली उड़ै ब ओ चुप्प गै रेहा।